Κλεμάν Μουαμπά

Ο Κλεμάν Μουαμπά (Clément Mouamba, 1944 - 29 Οκτωβρίου 2021) ήταν πολιτικός από το Κονγκό. Διατέλεσε πρωθυπουργός από τις 23 Απριλίου 2016 ως τις 12 Μαΐου 2021. Προηγουμένως υπηρέτησε ως υπουργός Οικονομικών από το 1992 έως το 1993.

Πολιτική καριέρα 
Γεννήθηκε στα τέλη του 1943 ή στις αρχές του 1944 στο Σιμπιτί. Υπηρέτησε ως υπουργός Οικονομικών επί προεδρίας του Πασκάλ Λισουμπά από τον Σεπτέμβριο του 1992 έως τον Ιούνιο του 1993. Ο Μουαμπά υπήρξε ηγετικό στέλεχος της Παναφρικανικής Ένωσης για την Κοινωνική Δημοκρατία (UPADS), το οποίο ήταν το κυβερνών κόμμα επί προεδρίας Λισουμπά και πήγε στην αντιπολίτευση μετά την απομάκρυνση του Λισούμπα και τον εμφύλιο πόλεμο του 1997.

Ο Μουαμπά υπήρξε ένα από τα πολλά κορυφαία στελέχη που υπηρέτησαν υπό τις διαταγές του Λισουμπά και αντιμετώπισε κατηγορίες για διαφθορά σε σχέση με την υπεξαίρεση χρημάτων από την πώληση του πετρελαίου, πολύ κάτω από την τιμή αγοράς προς την "Occidental Petroleum" , το 1993. Ωστόσο, στις 27 Δεκεμβρίου 2001 οι κατηγορίες εναντίον των Μουαμπά και Κλοντίν Μουναρί απορρίφθηκαν με την αιτιολογία ότι απλά εκτελούσαν διαταγές. Ο Λισουμπά και άλλα τέσσερα κορυφαία στελέχη δικάστηκαν ερήμην, καθώς είχαν εγκαταλείψει τη χώρα, όταν ο Λισουμπά εκδιώχθηκε, καταδικάστηκαν σε αρκετές δεκαετίες καταναγκαστικής εργασίας.

Στο πρώτο έκτακτο συνέδριο του UPADS, που πραγματοποιήθηκε στις 27-28 Δεκεμβρίου 2006, ο Μουαμπά εξελέγη ως ένας από τους 25 αντιπροέδρους του κόμματος.

Ο Μουαμπά ήρθε σε ρήξη με το κόμμα του κατά την περίοδο που προηγήθηκε του συνταγματικού δημοψηφίσματος του 2015, επιλέγοντας να πάρει μέρος σε έναν διάλογο υπό την αιγίδα της κυβέρνησης, την οποίο η αντιπολίτευση επέλεξε να μποϊκοτάρει, σχετικά με το θέμα της αλλαγής του συντάγματος. Το δημοψήφισμα, στο οποίο το UPADS αντιτάχθηκε, επέτρεψε στον Πρόεδρος Ντενί Σασού Νγκουέσσο να διεκδικήσει άαλλη μία θητεία στις προεδρικές εκλογές που διενεργήθηκαν τον Μάρτιο του 2016. Μετά την ορκωμοσία του για μία ακόμη θητεία στις 16 Απριλίου 2016, ο Σασού Νγκουέσσο διόρισε στην πρωθυπουργία τον Μουαμπά στις 23 Απριλίου.

Ο Μουαμπά ορίστηκε ως ο υποψήφιος του κυβερνώντος Εργατικού Κόμματος του Κονγκό (PCT) στην πόλη της Σιμπιτί για τις βουλευτικές εκλογές του Ιουλίου του 2017, παίρνοντας τη θέση του Τιερί Μουνγκαλά, υπουργού Επικοινωνιών. Ο Μουαμπά ήταν υποψήφιος χωρίς αντίπαλο στην εκλογική περιφέρεια. Μετά τις εκλογές, κατά τις οποίες το PCT κέρδισε την κοινοβουλευτική πλειοψηφία, ο Μουαμπά υπέβαλε την επίσημη (pro forma) παραίτηση της κυβέρνησής του, στις 16 Αυγούστου. Ως το παλαιότερο μέλος (πρύτανης δ'âge) η νεοεκλεγείσα εθνοσυνέλευση, προέδρευσε κατά την εκλογή του Προέδρου της Εθνικής Συνέλευσης στις 19 Αυγούστου 2017. Ο πρόεδρος Σασού Νγκουέσο επαναδιόρισε τον Μουαμπά ως πρωθυπουργό, στις 21 Αυγούστου. Η σύνθεση της νέας κυβέρνησης Μουαμπά ανακοινώθηκε στις 22 Αυγούστου, με το νέο κυβερνητικό σχήμα να αριθμεί λιγότερα μέλη σε σχέση με την προηγούμενη κυβέρνηση (35 μέλη σε σύγκριση με το 38). Παρ' όλ' αυτά, οι αλλαγές στη σύνθεση της κυβέρνησης θεωρήθηκαν μικρές.

Τον Μάιο του 2021 ο Μουαμπά και η κυβέρνησή του παραιτήθηκαν.

Απεβίωσε από COVID-19 στο Παρίσι στις 29 Οκτωβρίου 2021.

Παραπομπές

Εξωτερικοί σύνδεσμοι
 

Πρωθυπουργοί της Δημοκρατίας του Κονγκό